num_pages: 167
description: Kun Taimi palaa bussilla viikonlopun vietosta ystävänsä luota, hän on varautunut henkisesti kaikkiin mahdollisiin vaaroihin: ojaanajoon, ohituskolareihin ja tielle loikkiviin hirviin. Ja miksi pari matkakumppania ei ole kiinnittänyt turvavyötään? Pitäisikö Taimin huomauttaa heille? Sitten hänen viereensä istahtaa komea mies, joka on selvästi maahanmuuttaja. Miksi, vaikka bussissa olisi muuallakin tilaa? Eikä mies edes ahdistele häntä! Väliasemalla Taimi ryntää aseman vessaan, koska hän ei halua lukittautua bussin ahtaaseen kopperoon, ja huomaa bussin sillä aikaa lähteneen. Siitä alkaa Taimin varjellun elämän vaarallisin ja nolostuttavin, kerrassaan katastrofaalinen seikkailu. Mutta varovainenkin tyttölapsi voi oudoissa olosuhteissa repsahtaa hiukan leväperäiseksi...Hämeenlinnassa asuva Nelli Hietala tunnetaan oivaltavista ja reipashenkisistä lasten- ja nuortenkirjoistaan. Hänen aikuisille lukijoille suuntaamansa viihderomaani tuo tähän kirjallisuudenlajiin raikkaan tuulahduksen ja elää hauskasti ajan hermolla.
language: Finnish
title: Varotoimia
publisher: Karisto